stanford-oval/wikipedia huggingface dataset:
Beyoncé: Platinum Edition
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 1 |
|  שוודיה | סוורייטופליסטן | 26 |
|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 17 |
|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 44 |
|  שוודיה | סוורייטופליסטן | 51 |
|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  שוודיה | סוורייטופליסטן | 83 |
Cavia (חברה)

| --- | --- |

 נתונים כלליים
 סוג:  חברת בת
 תקופת הפעילות:  1 במרץ 2000 – 12 ביולי 2010 (10 שנים) 
 חברת אם:  AQ Interactive
 מיקום המטה:  רופונגי 
 ענפי תעשייה:  תעשיית משחקי וידאו 
 מוצרים עיקריים:  Drakengard (סדרת משחקים 
 
Cavia (קאוויה, ביפנית: 株式会社キャビア, רומאג'י: Kabushiki gaisha Kyabia) הייתה מפתחת משחקים יפנית. שם החברה הוא ככל הנראה ראשי תיבות של Computer Amusement Visualizer, אך האתר הרשמי של החברה טוען גם שהשם מתייחס לקוויאר.
החברה נוסדה ב-1 במרץ 2000 והמשרדים הראשיים שלה היו בטוקיו, יפן. בעלי המניות שלה כללו את Amuse Capital, Tokuma Shoten, Tohokushinsha Film Corporation, Nippon Television Network Corporation, Tokyo FM Broadcasting, Mitsubishi Corporation ו- Hayao Nakayama .
Cavia נודעה בעיקר בזכות סדרת המשחקים Drakengard ושני משחקי יריות-על-גבי-מסילה בסדרת Resident Evil, הם The Umbrella Chronicles ו-The Darkside Chronicles.
באוקטובר 2005, שמה של החברה נמכר ל-AQ Interactive, שהפכה באותו זמן לחברת החזקות שאחראית על ניהולן של חברות בת בבעלותה וכן על קידום ומכירה של משחקי וידאו. עסקי פיתוח המשחקים ב-AQ עברו לחברה חדשה בשם Cavia בע"מ.
ביולי 2010, החברה פורקה באופן רשמי ומוזגה לתוך AQ Interactive. מנקודה זו, Cavia הפסיקה לפתח משחקים, והמשחק האחרון בפיתוחה היה Nier, שיצא במאי 2010. למרות סגירתה של החברה, חלק מצוות הפיתוח של Nier, וביניהם הבמאי יוקו טארו, החלו בפיתוח משחק המשך לסדרת Drakengard בשם Drakengard 3 תחת Access Games ובהפצת Square Enix.
חברים לשעבר מצוותי הפיתוח ב-Cavia הפכו לעצמאיים או הצטרפו לצוותי פיתוח אחרים בתוך Marvelous (כחלק מהמיזוג של החברה), Comcept, Tango Frameworks, From Software, או חזרו לצוותי הפיתוח ב-Namco שמהם אנשי החברה היו במקור.
כותרים שפותחו על ידי החברה

| שנה | כותר | פלטפורמה (ות) |
| --- | --- | --- |
| 2002 | Nihon Daihyo-senshu Ni Naro | PlayStation 2 |
| 2002 | One Piece: Nanatsu Shima no Daihihō | Game Boy Advance |
| 2003 | Resident Evil: Dead Aim | PlayStation 2 |
| 2003 | Drakengard | PlayStation 2 |
| 2003 | Takahashi Naoko no Marathon shiyouyo! | PlayStation 2 |
| 2003 | Kamen Rider Seigi no Keifu | PlayStation 2 |
| 2004 | Soccer Life! | PlayStation 2 |
| 2004 | Ghost in the Shell: Stand Alone Complex | PlayStation 2 |
| 2004 | Dragon Ball Z: Supersonic Warriors | Game Boy Advance |
| 2005 | Steamboy | PlayStation 2 |
| 2005 | Soccer Life 2 | PlayStation 2 |
| 2005 | Drakengard 2 | PlayStation 2 |
| 2005 | Naruto: Uzumaki Chronicles | PlayStation 2 |
| 2005 | Beat Down: Fists of Vengeance | PlayStation 2, Xbox |
| 2005 | Dragon Ball Z: Supersonic Warriors 2 | Nintendo DS |
| 2005 | Tetris: The Grand Master Ace | Xbox 360 |
| 2006 | Tsuushin Taisen Majyan: Toryumon | Xbox 360 |
| 2006 | Zitsuroku Oniyomenikki: Shiuchi Ni Taeru Otto No Rifuzintaiken Adventure | PlayStation Portable |
| 2006 | Dragon Quest: Shōnen Yangus to Fushigi no Dungeon | PlayStation 2 |
| 2006 | WinBack 2: Project Poseidon | PlayStation 2, Xbox |
| 2006 | Lovely Complex: Punch de Conte | PlayStation 2 |
| 2006 | Bullet Witch | Xbox 360 |
| 2006 | Zegapain XOR | Xbox 360 |
| 2006 | Naruto: Uzumaki Chronicles 2 | PlayStation 2 |
| 2006 | Zegapain NOT | Xbox 360 |
| 2006 | Death Note: Kira Game | Nintendo DS |
| 2007 | Victorious Boxers: Revolution | Wii |
| 2007 | Fate/Tiger Colosseum | PlayStation Portable |
| 2007 | Resident Evil: The Umbrella Chronicles | Wii |
| 2008 | Fate/unlimited codes | PlayStation Portable |
| 2008 | Sega Bass Fishing | Wii |
| 2008 | KORG DS-10 | DS |
| 2009 | KORG DS-10 plus | DS/DSi |
| 2009 | Resident Evil: The Darkside Chronicles | Wii |
| 2010 | Nier Gestalt | PlayStation 3, Xbox 360 |
| 2010 | Nier Replicant | PlayStation 3 |
| בוטל | Cry On | Xbox 360 |
| בוטל | Catacombs | PlayStation 3, Xbox 360 |
הערות שוליים

↑  Darryl (2010-07-12). "NieR To Be Cavia's Last Title, Company Ceases". Gaming Union. אורכב מ-המקור ב-2010-07-15. נבדק ב-2010-07-08.
↑  Spencer (30 באפריל 2012). "Catacombs – The Game Cavia And Square Enix Were Working On After Nier". Siliconera.com. נבדק ב-31 במאי 2012. {{cite web}}:  (עזרה)
Beyond: Two Souls

| --- | --- |

עטיפת המשחק
 כללי
 תאריך הוצאה:  PlayStation 3   NA‏ 8 באוקטובר 2013   EU‏ 9 באוקטובר 2013   UK‏ 11 באוקטובר 2013   PlayStation 4   WW‏ 24 בנובמבר 2015   Microsoft Windows   WW‏ 22 ביולי 2019
 סוגה:  סרט אינטראקטיבי, משחק פעולה-הרפתקאות
 פיתוח:  Quantic Dream   Virtuos‏ (PC)
 הוצאה לאור:  Sony Computer Entertainment
 ארץ מקור:  צרפת 
 שפות:  אנגלית, פורטוגזית, פולנית, נורווגית, קוריאנית, פורטוגזית ברזילאית, סינית מפושטת, רוסית, שוודית, ספרדית, סינית מסורתית, יפנית, יוונית, גרמנית, איטלקית, צרפתית, הונגרית, ספרדית, דנית, צ'כית, פינית, הולנדית, טורקית 
 הפצה:  Sony Computer Entertainment   Quantic Dream‏ (PC)
 עיצוב:  סופי בוהל
 הערות:  מערכת הפעלה מינימלית: Windows 7
 דרישות תוכנה
 מצבי משחק:  שחקן יחיד, Co-op, מרובה משתתפים
 דירוג:  M ‏(ESRB)   16 ‏(PEGI)
 פלטפורמות:  PlayStation 3   PlayStation 4   Microsoft Windows
 מדיה:  בלו-ריי, הורדה דיגיטלית
 דרישות מערכת
 מעבד:  מינימום: Intel Core i5-4430 3.0GHz או AMD FX-6300 3.5GHz   מומלץ: Intel Core i5-6600K 3.5GHz או AMD Ryzen 3-1300X 3.4GHz
 זיכרון:  מינימום: 4GB   מומלץ: 8GB
 כרטיס מסך:  מינימום: Nvidia GeForce GTX 660 או AMD Radeon HD 7870 בעל זיכרון וידאו של 2GB   מומלץ: Nvidia GeForce GTX 970 או AMD Radeon R9 390 בעל זיכרון וידאו של 4GB
 מקום פנוי:  49GB
 מערכת קול:  תומכת ב-DirectX
 בקרים:  מקלדת ועכבר, ג'ויסטיק
 אתר רשמי
 
Beyond: Two Souls (בתרגום חופשי לעברית: מעבר: שתי נשמות) הוא משחק וידאו מסוגת הפעולה-הרפתקאות ונרטיב אינטראקטיבי, אשר פותח על ידי Quantic Dream והופץ על ידי Sony Computer Entertainment ב-8 באוקטובר 2013 לקונסולת המשחקים פלייסטיישן 3, ב-24 בנובמבר 2015 לקונסולת המשחקים פלייסטיישן 4 וב-22 ביולי 2019 למערכת ההפעלה Microsoft Windows.
תקציר העלילה

העלילה מתמקדת בג'ודי הולמס, אישה צעירה שמאז לידתה, מלווה אותה ישות על-טבעית בשם איידן. בילדותה, ג'ודי נלקחה למחלקה לחקר פעילות על טבעית בארצות הברית, DPA, על ידי צמד החוקרים, נתן דוקינס וקול פרימן, על מנת שיוכלו לחקור אותה.
המשחק מתחיל כשג'ודי מתחילה לעבוד כסוכנת CIA, תוך כדי שהיא מנסה להיזכר בעברה המסתורי, וכיצד היא נלקחה לבסיס הצבאי המוגן. כשג'ודי מתחילה לעבוד כסוכנת CIA. לאחר זמן מה, היא מחליטה לערוק ולהתחיל לחיות כפליטה. קודם לכן, ב-CIA, ג'ודי פוגשת את רייאן קלייטון, אותו היא שונאת בהתחלה, אך בהתאם לבחירתו של השחקן, היא יכולה להתאהב בו ואף להיכנס למערכת יחסים רומנטית איתו. לאחר שערקה מה-CIA, ג'ודי מתחילה במסע גורלי, בו היא תגלה שהיא למעשה אומצה וכי אימה הביולוגית אושפזה במחלקה אליו היא נלקחה, שאיידן, הישות העל טבעית שמחוברת אליה, הוא למעשה אחיה התאום שנהרג לאחר שחבל הטבור נכרך סביב צווארו בלידה ושכוונותיו ה"תמימות" לכאורה של נתן דוקינס הן למעשה אפלות ביותר.
השחקן יכול לשלוט בג'ודי ובהחלטותיה ובאיידן והכוחות שלו, והעלילה מתפתחת באמצעות נרטיב אינטראקטיבי, דילוג קדימה ואחורה בין נקודות שונות ומגוונות בחייה של ג'ודי, המכסות יותר מ-15 רגעים שונים ומקומות שג'ודי ביקרה בהם. העלילה מכסה פרקים רבים ושונים, בין היתר, ניתן למצוא: לחימה לצידו של רייאן בסומליה, התאקלמות במשפחה אינדיאנית ששולטת עליה ישות מרושעת בשם "ייטסו" (באנגלית- Yé'iitsoh), חילוץ בבית חולים מוכה ישויות מרושעות, חיים בתוך קבוצת הומלסים שנאבקים לשרוד את החורף, ויילוד תינוק.
בסוף המשחק, השחקן ייאלץ לבחור, האם ברצונו להשאיר את ג'ודי בחיים או להרוג אותה. אם יחליט להרוג אותה, ג'ודי תצטרף לאימה המתה ותיאלץ להשאיר את רייאן להתאבל עליה. ואם יחליט להשאיר אותה בחיים, ג'ודי תיאלץ לבחור האם ברצונה להמשיך לחיות את שאר חייה לבד, להתאקלם מחדש בקבוצת ההומלסים, לחיות יחד עם המשפחה האינדיאנית, או להינשא לרייאן ולנסוע איתו לירח דבש.
משתתפים

אליוט פייג' - ג'ודי הולמס, גיבורת העלילה. במהלך המשחק, השחקן יוכל לעקוב אחרי חייה ולקחת שליטה על החלטותיה.
וילם דפו - נתן דוקינס, החוקר הראשי של מחלקת DPA. במשך המשחק מתגלות כוונותיו האפלות.
אריק וינטר - רייאן קלייטון, סוכן בכיר ב-CIA. בתחילה, הוא נמצא ביחסי שנאה עם ג'ודי, אך בהתאם לבחירת השחקן, הוא יוכל להיכנס למערכת יחסים איתה.
קדים הארדישון - קול פרימן, העוזר של נתן. לא מודע לכוונותיו האפלות.
דייוויד קובורן - סטן, חבר בקבוצת ההומלסים.
מוד לידרמן - אליסיה "טוויסדיי", חברה בקבוצת ההומלסים.
בלייר רדפורד - ג'יי, הבן הבכור במשפחה האינדיאנית אצלה ג'ודי מתארחת.
נטלי מק'קפרי - זואי, הבת של אליסיה "טוויסדיי". ג'ודי עזרה ליילד אותה.
ביקורות

המשחק קיבל מספר ביקורות מעורבות.
האתר "Digital Spy" נתן את הציון 10 בטענה ש:
הסיפור ב-Beyond: Two Souls הוא  הסיפור הכי מרתק ומרגש שאי פעם נתקלתי בו בעולם הגיימינג והוא מסוגל לקחת את השחקן עד לאותו עומק בעלילה כמו בעולם הקולנוע או הספרות
האתר "Playstation Universe" נתן את הציון 9.5
Beyond: Two Souls הוא משחק ייחודי עם עלילה מרגשת וחזקה כך שקל לסלוח על הבעיות במשחקיות.
האתר "Gamespot" נתן את הציון 9/10
חוויה מרתקת שמשלבת סיפור מעולה עם מכניקה מעולה
האתר "IGN" נתן את הציון 6 בטענה ש:
לעולם לא הייתה לי תחושה כל כך חסרת חשיבות במשחק והבחירות שעשיתי מרגישות כמו הדובדבן והקצפת בעוגה עם המון שכבות. יאמר לזכות המשחק שלא אשכח אותו, והוא חוויה מעולה, אבל כמשחק הוא פשוט לא טוב. כשהגעתי לסוף המשחק והקרדיטים רצו, חשבתי שהיה הרבה יותר נחמד לראות סרט על המשחק
הערות שוליים

↑  Entertainment Software Rating Board‏, Beyond: Two Souls for PlayStation 3 Rating (באנגלית)
↑  Entertainment Software Rating Board‏, Beyond: Two Souls for PlayStation 4 Rating (באנגלית)
↑  Entertainment Software Rating Board‏, Beyond: Two Souls for PlayStation 4 Rating (באנגלית)
↑  Entertainment Software Rating Board‏, Beyond: Two Souls for Windows PC Rating (באנגלית)
↑  Pan European Game Information‏, Beyond: Two Souls Rating (באנגלית)
1 2  "Gamespot review: Beyond Two Souls". Gamespot. נבדק ב-4 בנובמבר 2013. {{cite web}}:  (עזרה)
↑  Beyond: Two Souls - Navajo.
↑  Robert S. McPherson. Navajo Land, Navajo Culture: The Utah Experience in the Twentieth Century.
↑  "Native American Indian Legends - Monster Slay and Ye'iitsoh". נבדק ב-4 בנובמבר 2013. {{cite web}}:  (עזרה)
↑  "Beyond Two Souls review". Keith Stuart. 22 במרץ 2013. נבדק ב-4 בנובמבר 2013. {{cite news}}:  (עזרה)
↑  "Beyond: Two Souls - Fastest Way To See All Endings - NowGamer". נבדק ב-4 בנובמבר 2013. {{cite web}}:  (עזרה)
↑  "Beyond: Two Souls -David Cage, Ellen Page and Kadeem Hardison". Gamespot. נבדק ב-12 בנובמבר 2013. {{cite web}}:  (עזרה)
↑  "Willem Dafoe not starring in Beyond: Two Souls, Kadeem Hardison is". נבדק ב-12 בנובמבר 2013. {{cite web}}:  (עזרה)
| --- | --- |
בקרת זהויות :  BnF: cb16901000s (data)  MusicBrainz work: 951940cf-3eea-4217-be95-2d740e954bb3
Shalom TV

Shalom TV הוא ערוץ טלוויזיה אמריקאי יהודי המשודר ברשתות הכבלים בארצות הברית.
פעילות

הערוץ עוסק בתכנים יהודים, לא מזוהה עם זרם או ארגון מסוים בקהילה היהודית בארצות הברית. כ-37 מיליון משקי בית אמריקאים וקנדים יכולים לקלוט את הערוץ דרך הכבלים.
"Shalom TV" עלתה לאוויר ב-31 באוגוסט 2006 בתשדירון וידאו. שידורי הרשת כוללים כיסוי תקשורתי של האירועים המרכזיים בקרב קהל היעד של הקהילה היהודית בצפון אמריקה, ראיונות עם דמויות מרכזיות בקהילה זו, כמו גם עם דמויות מרכזיות בעולם היהודי בכלל, סדרות ייחודיות בנושאי לימוד עברית ותלמוד, ותוכניות מקור לילדים יהודים.
בערוץ תכנים העוסקים בתרבות יהודית, דת, בישול יהודי, ארץ ישראל, סרטים מישראל, תרבות יידיש, ראיונות עם אישי ציבור יהודים, תוכניות חינוכיות ותוכניות ללימוד עברית. במהלך הבחירות לנשיאות ארצות הברית 2008, התראיין לערוץ סגן הנשיא לעתיד ג'ו ביידן, במטרה לפנות לקהל הבוחרים היהודי בארצות הברית.
בין מנהלי הרשת, הרב מרק גולוב, שייסד את הערוץ הראשון ברוסית בארצות הברית, עבור יוצאי ברית המועצות אשר היגרו משם לארצות הברית. בראנפורד האמר, אשר ייסד את רשת הכבלים בפנסילבניה; כמו גם דייוויד ברוגונה אשר פעיל גם ברשתות פוקס ו-Showtime.
הערות שוליים

↑  New cable channel says 'Shalom' Shalom TV hopes a focus on Jewish culture as well as religion will draw a wide audience. - philly-archives, web.archive.org, ‏2016-03-03
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
Ce soir-là

"Ce soir-là" (בעברית: "הערב") הוא שיר שהוקלט על ידי הזמר הצרפתי פרנסואה דגלט. השיר, שנכתב על ידי פייר דורסי והולחן על ידי הובר ז'ירו (אנ'), ייצג את מונקו באירוויזיון 1960.
רקע

בדומה לשירי התקופה, השיר בוצע בסגנון שאנסון צרפתי. במרכז מילות השיר עומד דגלט, המדבר אל אהובתו שנפרדה ממנו ומנסה לשכנע אותה לחזור אליו.
באירוויזיון

ב-29 במרץ 1960 הופיע דגלט על בימת האירוויזיון. הוא שר שמיני בסדר ההופעות, לפני שווייץ ואחרי אוסטריה. עם סיום ספירת הקולות הגיע למקום השלישי עם 15 נקודות.
הערות שוליים

↑  Eurovision 1960 Results: Voting & Points
F-105 ת'נדרצ'יף

F-105 תנדרצ'יף ממריא
F-105 תנדרצ'יף מתודלק באוויר
ריפבליק F-105 ת'אנדרצ'יף (Thunderchief; מאנגלית: "מנהיג הרעם") היה מפציץ קרב מתוצרת חברת ריפבליק אוויאיישן, שהיה ידוע בקרב טייסיו בכינוי "ת'אד". הת'אנדרצ'יף היה מטוס קרב על-קולי, של הדור השני, דו-מושבי וחד-מושבי, מסדרת המאה, ששימש את חיל האוויר האמריקני. הוא מטוס הקרב החד-מנועי הגדול ביותר שהופעל על ידי חיל האוויר האמריקני, ונעשה בו שימוש רב במהלך מלחמת וייטנאם הן במשימות תקיפה והן במשימות דיכוי הגנה אווירית.
התפקיד העיקרי שיועד ל-F-105 היה חדירה בגובה נמוך ובמהירות גבוהה לתוך המרחב האווירי של האויב עם פצצה גרעינית יחידה בתוך תא פצצות פנימי. ה-F-105 טס לראשונה ב-1955, ונכנס לשירות ב-1958. בדומה למטוסים מתקדמים אחרים באותה תקופה, דגמים מוקדמים של המטוס סבלו מבעיות רבות במערכות האלקטרוניות, מערכת הדלק ובמנוע. אף על פי כן, יכול היה ה-F-105 לשאת משקל פצצות גדול יותר ממפציצים כבדים בעלי ארבעה-מנועים מתקופת מלחמת העולם השנייה, למרחק גדול יותר ובמהירות גבוהה הרבה יותר. כפועל יוצא, הפך ה-F-105 למטוס התקיפה העיקרי בשלבים המוקדמים של מלחמת וייטנאם, וביצע למעלה מ-20,000 משימות במחיר 334 אבדות בקרב. דגמי ה"ויילד ויזל" הדו-מושביים, F-105F ו-F-105G, היו הפלטפורמות הייעודיות הראשונות למשימות דיכוי הגנה אווירית שלחמו נגד טיל הקרקע-אוויר S-75 דווינה (כינוי נאט"ו: SA-2 גיידליין) מתוצרת ברית המועצות.
על אף המשקל של 50,001 ליברות (22,680 קילוגרם), היה ה-F-105 מסוגל לעבור את מהירות הקול בגובה פני הים ואת מאך 2 בגובה רב, ובעל יכולת נשיאה של עד 14,000 פאונד (6,700 ק"ג) של פצצות וטילים בנוסף לתותח 20 מ"מ פנימי מסוג M61 וולקן. הת'אנדרצ'יף יצא משירות ב-1984, לאחר שיוצרו 833 מטוסים בסך-הכל.
פיתוח

פיתוח ה-F-105 החל כתכנון במימון של ריפבליק אוויאיישן שנועד להחליף את ה-F-84. צוות בהובלתו של אלכסנדר קארטבלי בחן 108 תצורות שונות בטרם החליט על תכנון מטוס גדול וחד-מנועי שכינויו AP-63FBX ‏ (Advanced Project 63 Fighter Bomber, Experimental). המטוס החדש נועד בראש ובראשונה לביצוע חדירה במהירות על-קולית בגובה נמוך לתוך ברית המועצות בפרופיל טיסה גבוה-נמוך-גבוה ולהטלת פצצה גרעינית יחידה אותה יישא בתא פנימי. לכן, הושם הדגש על מהירות ומאפייני טיסה בגובה נמוך, טווח וכושר נשיאה. מאפייני מטוס קרב כגון יכולת תמרון היו משניים. נלהב בתחילה, חתם בספטמבר 1952 חיל האוויר האמריקני עם ריפבליק על חוזה לייצור 199 מטוסים. אולם במרץ 1953 הפחית חיל האוויר האמריקני את מספר המטוסים המוזמנים ל-37 מטוסי קרב-הפצצה ו-9 מטוסי סיור טקטיים, עקב סיומה הקרב של מלחמת קוריאה. עד לסיום בניית הדגם של ה-F-105, במרץ 1953, גדלו ממדי המטוס עד שמנוע הטורבו-סילון מדגם J71 תוצרת אליסון אנג'יין קומפני שנועד עבורו ננטש לטובת מנוע חזק יותר מדגם J75 תוצרת פראט אנד ויטני. עקב צפי להתארכות פיתוח ה-J75, היה צפוי מנוע המטוס הראשון להיות מדגם J57 תוצרת פראט אנד ויטני, הקטן יותר. ב-28 ביוני 1954 הזמין חיל האוויר האמריקני באופן רשמי 15 מטוסים מסוג F-105A שכינוי מערכת הנשק שניתן לו הוא WS-306.
טיסת הבכורה של אב הטיפוס YF-105A נערכה ב-22 באוקטובר 1955, וב-28 בינואר 1956 טס לראשונה מטוס ה-YF-105A השני. חרף היותם מונעים על ידי מנוע ה-J57-P-25 החלש יותר בעל כ-15,000 ליברות-כוח (67 קילוניוטון) של דחף המבער האחורי (ה-J-75 היה צפוי לייצר 24,500 ליברות-כוח (109 קילוניוטון) עם מבער אחורי), הצליח אב הטיפוס הראשון להגיע למהירות של מאך 1.2 בטיסת הבכורה שלו. ברם, בעיות אווירודינמיות שנוצרו עקב גרר תת קולי וכוח לא מספיק, כמו גם ניסיונה של קונבאייר עם ה-F-102 דלתא דאגר, הובילו לתכנון מחדש של מבנה המטוס כך שיתאים לחוק השטחים, מה שהעניק לו את מראה "מותני הצרעה" האופייני לו. בשילוב עם כונסי האוויר המיוחדים המשוכים קדימה ובעלי הגאומטריה המשתנה ומנוע ה-J75, הצליח ה-F-105B החדש להגיע למהירות מאך 2.15.
במרץ 1956, החליף חיל האוויר האמריקני את הזמנת ה-F-105A בהזמנה של 65 מטוסי F-105B. מטוס הקדם-ייצור YF-105B הראשון טס ב-26 במאי 1956, וב-19 ביוני כונה המטוס באופן רשמי ת'אנדרצ'יף, שהמשיך את סדרת שמות המטוסים של ריפבליק אוויאיישן: P-47 ת'נדרבולט, F-84, ו-F-84F ת'נדרסטרייק/RF-84 ת'נדרפלאש. מטוס הייצור F-105B הראשון טס ב-14 במאי 1957.
שני כנפי ה-F-105 חוברו למרכז גופו. הכנפיים ומשטחי הזנב היו משוכות לאחור ב-45 מעלות. המנוע היחיד הוזן על ידי שני כונסי אוויר בשורשי הכנפיים, מה ששחרר את האף לצורך התקנת ראדום שכלל מכ"ם בעל מספר מצבי פעולה. בזמנו, היה ה-F-105 מטוס הקרב החד-מושבי הגדול ביותר שנבנה. מבנהו המרווח סיפק מקום ל-1,160 גלון (4,400 ליטר)  דלק ותא פצצות שמידותיו 15 רגל 10 אינץ' על 32 אינץ' על 32 אינץ' (4.82 מטר על 0.81 מטר על 0.81 מטר), שיועד במקור לשאת פצצה גרעינית יחידה אך בפועל הכיל בדרך כלל מכל דלק נוסף בנפח 390 גלון (1,500 ליטר). שני מנשאים תחת הכנפיים ואחד תחת הגוף איפשרו את נשיאתם של מכלי דלק נתיקים בנפח 450 ו-650 גלון (1,730 ליטר ו-2,500 ליטר). שני מנשאים נוספים חווטו לצורך נשיאת טילים או פצצות. תותח M61 וולקן הותקן בצד השמאלי של אפו עם תחמושת של 1,028 פגזים.
ב-11 בדצמבר 1959, קבע F-105B שיא עולמי בטיסה מעגלית במהירות 1,216.48 מיל/שעה (1,958.53 קמ"ש) לאורך 100 ק"מ (62 מיל).
בסך הכול יוצרו 833 מטוסי F-105 בטרם הופסק הייצור ב-1964.
היסטוריה מבצעית

מטוסי ה־F-105 מילאו תפקיד מרכזי במלחמת האוויר בווייטנאם, ושיפורים מתמידים במערכותיהם אפשרו להם לשאת את ציוד הלחימה החדש ביותר, כולל מערכות לוחמה אלקטרונית. כ-359 מטוסים מדגם D נבנו מחדש וצוידו במערכות תנדרסטייק לתקיפה באל-ראות. מטוסי ה-F-105G היו מטוסים מדגם F דו-מושבים שהוסבו להשמדת אתרים שהכילו טילי קרקע-אוויר בווייטנאם עם מארזי ויילד ויזל ואמצעי לוחמה אלקטרונית משני צדי גוף המטוס וארבעה טילי שרייק או 4 טילי סטנדרד ארם נגד מכ"מים.
לאחר מלחמת וייטנאם הועברו ת'נדרצ'יף לארבע כנפות משמר האוויר הלאומי, ועד לשנות ה-80 נותרו כ-20 מטוסים מדגם F-105G ו-80 מטוסי יירוט מדגמי D/B, בשירות מבצעי בחיל האוויר האמריקני ובשלוש טייסות מילואי חיל האוויר האמריקאי.
גרסאות

גרסאות שונות של ה-F105YF-105A - שני אבות-טיפוס קדם-ייצור
YF-105B - ארבעה מטוסי קדם-ייצור
F-105B - דגם הייצור הראשון; יוצרו 75
JF-105B - גרסת מטוס ניסוי; הוסבו 3 שילדות של RF-105B
RF-105B - גרסת צילום של ה-F-105B שהוצעה; לא יוצרה
F-105C - גרסת אימון שהוצעה; בוטלה ב-1957, לא יוצרה
F-105D - דגם הייצור הסופי, יכולת פעולה בכל מזג אוויר הודות לאוויוניקה מתקדמת, טיסת בכורה ב-9 ביוני 1959; יוצרו 610
RF-105D - גרסת צילום של ה-F-105D שהוצעה; לא יוצרה
F-105E - גרסת אימון של ה-F-105D שהוצעה; בוטלה ב-1959, אף אחד לא הושלם
F-105F - גרסת אימון של ה-F-105D, בעלת יכולת קרב מלאה, טיסת בכורה ב-11 ביוני 1963; יוצרו 143
EF-105F - גרסה ייעודית ראשונה למשימות דיכוי הגנה אווירית; יוצרו 86
F-105G - גרסה ייעודית למשימות דיכוי הגנה אווירית; הוסבו 61 מטוסי EF-105F ו-F-105F
מאפיינים (F-105D) > מאפיינים כלליים

סוג:מפציץ קרב אל ראות חד מושבי
צוות: 1/2 (תלוי בדגם)
אורך: 64 רגל 4.75 אינץ' (19.58 מ')
מוטת כנפיים: 34 רגל 11.25 אינץ' (10.65 מ')
גובה: 19 רגל 8 אינץ' (5.99 מ')
שטח כנף: 385 רגל2 (35.76 מטר2)
משקל ריק: 27,500 ליברות (12,474 ק"ג)
משקל טעון: 35,637 ליברות (23,834 ק"ג)
משקל המראה מרבי: 52,546 ליברות (23,834 ק"ג)
הנעה: מנוע טורבו-סילון יחיד מדגם J75-P-19W תוצרת פראט אנד ויטני, בעל 26,500 ליברות-כוח (118 kN) עם מבער אחורי והזרקת מים
מאפיינים (F-105D) > ביצועים

מהירות מרבית: מאך 1.1, 836 מיל/שעה (1,345 קמ"ש) בגובה פני הים; מאך 2.25, (2500 קמ"ש) בגובה רב
רדיוס פנייה (עם 6.3 טון פצצות): 370 ק"מ
טווח: 780 מיל (1,255 ק"מ) "מבצעי"; 2,210 מיל (3,800 ק"מ) "העברה"
סייג רום: 48,500 רגל (14,800 מ')
שיעור נסיקה: 11,000 רגל/דקה (התחלתי) (195 מ'/שנייה)
עומס כנף: 540 ק"ג למטר רבוע
מאפיינים (F-105D) > חימוש

תותח M61 וולקן בקליבר 20 מ"מ, עם 1,028 פגזים
תא פצצות פנימי וחמישה מנשאים חיצוניים לנשיאת משקל כולל של 14,000 ליברות (6,300 ק"ג)(2.7 טון מטען על 5 נקודות תלייה חיצוניות+3.6 טון מטען בתוך הגוף) של פצצות שימוש כללי עד לגודל של M118 במשקל 3,000 ליברות (1,400 ק"ג), או עד לשלוש פצצות גרעיניות
AIM-9 סיידווינדר ו-AGM-12 בולפאפ; מאוחר יותר AGM-45 שרייק ו-AGM-78 סטנדרד ארם בגרסה למשימות דיכוי הגנה אווירית
מאפיינים (F-105D) > אוויוניקה

מכ"ם מדגם NASARR R-14A
מערכת בקרת ירי מדגם AN/ASG-19 ת'אנדרסטיק
מערכת LORAN מדגם AN/ARN-85
ראו גם

סדרת המאה
סוחוי Su-7
BeyondTrust

|  נתונים כלליים |
| --- | --- |
 תקופת הפעילות:  2006–הווה (כ־18 שנים)
 מיקום המטה:  אטלנטה, ארצות הברית
 ענפי תעשייה:  פיתוח תוכנה
 מנכ"ל:  מאט דירקס
 עובדים:  500
  
 www.beyondtrust.com
 
ביונדטרסט (באנגלית: BeyondTrust) היא חברה אמריקאית המספקת שירותי ניהול זהויות, גישה מרוחקת ומערכות לניהול פגיעויות.
החברה מעסיקה כ-500 עובדים ומספקת תמיכה ללקוחות ברחבי העולם. משרדיה הראשיים נמצאים בעיר אטלנטה שבג'ורג'יה, ארצות הברית.
ביונדטרסט מורכבת מ-4 חברות שנרכשו במהלך השנים ומותגו תחת שם אחד.
היסטוריה

החברה הוקמה בשנת 2006 כנגזרת של חברת DesktopStandard לאחר שזו מכרה את רוב מוצריה לחברת מיקרוסופט, מלבד מערכת לניהול מדיניות אבטחה (Policy Maker Application Security) שעל בסיסה הוקמה החברה.
בשנת 2009, הודיעה חברת סימרק (Symark) על רכישת ביונדטרסט (BeyondTrust), תמורת כ-20 מיליון דולר.
בחודש מאי 2012, רכשה ביונדטרסט (BeyondTrust) את חברת פיוניר איי דיגיטל סקיוריטי (Pioneer eEye Digital Security) שפיתחה מערכת לניהול פגיעויות.
בחודש דצמבר 2012, רכשה החברה את קבוצת בלאקבירד (Blackbird).
בחודש ספטמבר 2014, הודיעה חברת וריטאס קפיטל (Veritas Capital) על רכישת ביונדטרסט (BeyondTrust), תמורת כ-310 מיליון דולר.
בחודש אוקטובר 2018, נרכשה החברה על ידי חברת בומגר (Bomgar) ששינתה את שמה לביונדטרסט (BeyondTrust).
מוצרים

בומגר (באנגלית: Bomgar) היא תוכנת מחשב המאפשרת שליטה מרחוק, שיתוף שולחן העבודה, שיחות ועידה באינטרנט והעברת קבצים בין מחשבים.
התוכנה תומכת במגוון מערכות הפעלה: Windows, לינוקס, Mac OS ומותאמת באופן מלא לעבודה עם מכשירים סלולרים מבוססי אנדרואיד ו-iOS.
בומגר נוסדה בשנת 2002 על ידי ג'ואל בומגר (Joel Bomgar) במטרה לספק שירותי תמיכה מרוחקים על מנת לחסוך את זמני הנסיעה הארוכים בדרך אל לקוחותיו.
בחודש יוני 2003, החל בשיווק תוכנת ExpertVNC המספקת שירות תמיכה מרוחק.
בחודש מאי 2004, הוחלף שמה של החברה לנטוורק סטרימינג (NetworkStreaming) שדגלה בפתרונות מחשוב מבוססי ענן.
ב-15 בפברואר 2007, החליפה החברה את שמה לבומגר (Bomgar) וכמו כן גם את הלוגו והמיתוג שלה.
בחודש יוני 2016, רכשה חברת תומא בראבו (אנ') את פעילותה של חברת בומגר תמורת סכום שלא פורסם.
בחודש אפריל 2018, נרכשה בומגר על ידי חברת פרנסיסקו פרטנרס (Francisco Partners).
מוצרים > מאפיינים

לתוכנת בומגר מספר מאפיינים:
ניהול מרוחק – שליטה על מחשבים נייחים, ניידים, שרתים, מתגים ומערכות קופה.
תמיכה בהתקנים ניידים – אייפון, בלקברי, אנדרואיד.
תמיכה במערכות הפעלה שונות: Windows, לינוקס ומחשבי מק.
הקלטה אוטומטית – המערכת מקליטה כל פעולה בזמן ההתחברות המרוחקת.
פתרון בעיות באמצעות ממשק הפקודה (Command Shell).
העברת קבצים – שירות העברת קבצים בין ההתקן המקומי והמרוחק.
ניהול זהויות.
תמיכה באמצעות צ'אט.
ראו גם

TeamViewer
Back Orifice
Netbus
פרוטוקול VNC לשליטה מרחוק